สวัสดีค่ะ มีเรื่องอยากจะปรึกษาค่ะ ลูกหนูมีฟันซี่หน้าผุเป็นรู ควรจะทำไงดีค่ะ น้องอายุยังน้อยอยู่เลยค่ะ
สวัสดีค่ะ หากลูกมีฟันผุ แต่ยังไม่ลึกมาก คือยังไม่ลึกลงไปถึงชั้นเนื้อฟัน หรือเด็กยังไม่อาการปวดแสดงให้เห็น เหงือกไม่ได้อักเสบ บวมแดง ฟันไม่ได้โยก ก็อาจดูแลป้องกันไม่ให้ผุเพิ่มก็เพียงพอ โดยการแปรงฟันให้เด็กทุกเช้า-เย็น โดยใช้แปรงสีฟันที่อ่อนนุ่มสำหรับวัยทารกโดยเฉพาะ และใช้ยาสีฟันสำหรับในวัยทารกโดยเฉพาะเช่นกัน ส่วนในระหว่างนั้น หากมีการทานอาหารหรือนม ก็อาจใช้ผ้าก๊อซชุบน้ำสะอาดเช็ดถูทำความสะอาดฟันเพิ่มด้วย และควรงดการให้ขนมหวาน ขนมกรุบกรอบ และน้ำหวานต่างๆ ให้เด็กทานค่ะ นอกจากนี้ หากเด็กยังดูดขวดนม ควรให้เด็กเลิกใช้ และฝึกให้ทานจากแก้วแทนค่ะ เพื่อช่วยลดการสะสมของคราบนมที่บริเวณฟันหน้าค่ะแต่หากฟันที่ผุค่อนข้างลึก หรือลูกมีอาการเจ็บ ปวด หรือเหงือกบวมแดง แนะนำควรพาไปพบทันตแพทย์ค่ะ ซึ่งบางโรงพยาบาลมีทันตแพทย์เฉพาะสำหรับเด็กที่สามารถให้การดูแลเด็กเล็กโดยเฉพาะได้ค่ะ